
 18.12.2012
 BG
 Официален вестник на Европейския съюз
 L 348/11
 РЕГЛАМЕНТ ЗА ИЗПЪЛНЕНИЕ (ЕС) No 1213/2012 НА КОМИСИЯТА
 от 17 декември 2012 година
 за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) No 978/2012 на Европейския парламент и на Съвета за прилагане на схема от общи тарифни преференции
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) No 732/2008 на Съвета (1), и по-специално член 8, параграф 2 от него,
 като има предвид, че:
 (1)
 В съответствие с Регламент (ЕС) No 978/2012 тарифните преференции по общия режим на общата схема за преференции (ОСП) се суспендират по отношение на продуктите от раздел по ОСП, които са с произход от държава — бенефициер по ОСП, когато в продължение на три последователни години средната стойност на вноса в Съюза на тези продукти от посочената държава — бенефициер по ОСП, надвишава праговете, посочени в приложение VI към същия регламент.
 (2)
 Преди прилагането на тарифните преференции по общия режим Комисията изготвя списък на разделите по ОСП, за които тарифните преференции са суспендирани по отношение на държавите — бенефициери по ОСП. Списъкът следва да бъде изготвен въз основа на наличните данни към 1 септември 2012 г. и предходните две години.
 (3)
 Мерките, предвидени в настоящия регламент, са в съответствие със становището на Комитета по общите преференции,
 ПРИЕ НАСТОЯЩИЯ РЕГЛАМЕНТ:
 Член 1
 В приложението към настоящия регламент е установен списъкът на продукти от разделите по ОСП, за които тарифните преференции, посочени в член 7 от Регламент (ЕС) No 978/2012, се суспендират по отношение на съответните държави — бенефициери по ОСП.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 1 януари 2014 г. до 31 декември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 декември 2012 година.
 За Комисията
 Председател
 José Manuel BARROSO
 (1) ОВ L 303, 31.10.2012 г., стр. 1.
 ПРИЛОЖЕНИЕ
 Списък на продуктите от разделите по ОСП, за които тарифните преференции, посочени в член 7 от Регламент (ЕС) No 978/2012, се суспендират по отношение на съответните държави — бенефициери по ОСП.
 Колона А
 :
 име на държавата
 Колона Б
 :
 раздел по ОСП (член 2, буква ѝ) от Регламента относно ОСП)
 Колона В
 :
 описание
 A
 Б
 В
 Китай
 Р-1а
 Живи животни и животински продукти, с изключение на риба
 Р-1б
 Риби, ракообразни, мекотели и други водни безгръбначни
 Р-2б
 Зеленчуци, плодове и черупкови плодове
 Р-2в
 Кафе, чай, мате и подправки
 Р-2г
 Житни растения, брашно, семена и смоли
 Р-4б
 Продукти на хранителната промишленост (с изключение на месо и риба), безалкохолни и алкохолни напитки и оцет
 Р-6a
 Неорганични и органични химични продукти
 Р-6б
 Химични продукти, различни от органични